Muusveugels

Muusveuhels maekn deel uut van de muusveuhelachtihen. Dur zien mè zesse soôrten die an bestaen uut twi heslachten, Colius en Urocolius. Iervan zien der viere van Colius en twi van Urocolius. Vroeher warn der nog meer muusveuhels. Toen warn der onder are noh de heslachten Masillacolius, Oligocolius, Primocolius en Selmes. 

 Voorkomm'n 
Muusveuhels kommn allin voe in Afrika, een veuhel kom ter allin voor in Anhola, een endemische soôrt, de roôdstuutmuusveuhel. Muusveuhels èn een specjale teenzettieng, zodan ze op zun kop kunn'n angen. De zesse noh levende sôorten zien:

 Roôdwangmuusveuhel (Urocolius indicus)          
 Blauwnekmuusveuhel (Urocolius macrourus)        
 Roôdstuutmuusveuhel (Colius castanotus)          
 Witstuutmuusveuhel (Colius colius)              
 Witkopmuusveuhel (Colius leucocephalus)       
 Bruune muusveuhel (Colius striatus)            

 Algemeên 
Iervan is de bruune muusveuhel de meest wied verspreidsen, dezen wor soms deur boern as schaedeluk beschouwt. Muusveuhels zien bruunhrieze veuhels mie een lange stert die an leven in tropische hebieden. Dir eetn ze vruchtn en zaeden. Ze leven in hroepsverband.